turjo4nis/wikipedia-bn-dump-20250701 huggingface dataset:
নিউ হরাইজন্স

নিউ হরাইজন্স () একটি আন্তঃগ্রহ মহাকাশ প্রোব যা জানুয়ারি ১৯, ২০০৬ সালে নাসার নিউ ফ্রন্টিয়ার্স কর্মসূচির অংশ হিসেবে উৎক্ষেপন করা হয়। এস অ্যালেন স্টার্নের নেতৃত্বে একটি দলের সহোযোগীতায় অ্যাপ্লাইড ফিজিক্স ল্যাবরেটরি (এপিএল) এবং সাইথইস্ট রিসার্চ ইনস্টিটিউট কর্তৃক নির্মিত এই মহাকাশযান প্লুটো, তার চাঁদ এবং কাইপার বেষ্টনী গবেষণার উদ্দেশ্যে তৈরি করা হয়েছিল।

এটি ২০০৬ খ্রিষ্টাব্দের জানুয়ারিতে ফ্লোরিডার কেপ ক্যানাভেরাল এয়ারফোর্স স্টেশন থেকে উৎক্ষেপিত। এটি মার্কিন যুক্ত রাষ্ট্রের নভোগবেষণা প্রতিষ্ঠান নাসার একটি প্রকল্প। প্রকল্প প্রধান নভোবিজ্ঞানী অ্যালান স্ট্যারন। এটি ২০১৫ খ্রিষ্টাব্দের মধ্যে প্লুটোতে পৌঁছুবে বলে পরিকল্পনা করা হয়েছে। প্লুটো যাওয়ার পথে এটি বৃহস্পতিগ্রহের গাঁ ঘেঁষেই মহাকাশ পরিভ্রমণ করছে। প্লুটোর অবস্থান পৃথিবী থেকে অনেক দূরে বলে বৃহস্পতির মহাকর্ষ বল কাজে লাগিয়ে নিউ হরাইজনস্‌ নিজ গতি বৃদ্ধি করেছে। তবে এটি এ যাবৎ প্রেরিত সবচেয়ে বেশি দ্রুত গতি সম্পন্ন মহাকাশযান। বর্তমানে এর গতি ঘণ্টায় ৫০ হাজার মাইল। মহাকাশ বিজ্ঞানীদের লক্ষ্য এই মহাকাশযান ৩৪ গিগাবাইট পরিমাণের উপাত্ত সংগ্রহ করে পৃথিবীতে প্রেরণ করবে। পৃথিবী থেকে ৬০০ মিলিয়ন মাইলেরও অধিকতর দূরত্ব থেকে ফটো ও অন্যান্য উপাত্ত পাঠাচ্ছে। এতে অত্যন্ত শক্তিশালী ক্যামরা সংযোগ করা হয়েছে।

লক্ষ্য
নিউ হরাইজন্স মিশনের লক্ষ্য প্লুটো গ্রহ এবং এর উপগ্রহ শ্যারন সম্পর্কিত তথ্যাদি, কাইপার বেষ্টনী এবং সৌরজগতের প্রাথমিক গঠন উন্মোচন করা। মহাকাশযানটি প্লুটো এবং শ্যারনের পৃষ্ঠ, পরিবেশ এবং সংশ্লিষ্ট তথ্য সংগ্রহ করবে। এছাড়া কাইপার বেষ্টনীর অন্যান্য বিষয়ও জানার প্রচেষ্টা চালাবে নিউ হরাইজনস। ১৯৬২ থেকে ১৯৭৩ পর্যন্ত নাসা পরিচালিত ম্যারিনার প্রকল্প যা বুধ, শুক্র এবং মঙ্গল গ্রহ গবেষণার জন্য প্রেরিত হয়েছিল, তার থেকে প্রায় ৫,০০০ গুণ বেশি তথ্য নিউ হরাইজন্স সংগ্রহ করতে পারবে।

গ্যালারি

উৎক্ষেপণের চিত্র

জুপিটার ফ্লাইবাইয়ের চিত্র

আরও দেখুন 
 পায়োনীয়ার ১০
 পায়োনীয়ার ১১

তথ্যসূত্র

আরও পড়ুন

বহিঃসংযোগ 

অফিসিয়াল ওয়েবসাইট
 Official New Horizons mission website
 Where is New Horizons now?
 New Horizons (PKB) Profile at NASA's Solar System Exploration web site
 NSSDC page

নাগরিক বিজ্ঞান
 Deep Space Network @ Home  a proposal that could increase the data return beyond Pluto–Charon.
 New Horizons animation of visit through Jupiter's magnetic field
 New Horizons launch APOD
 Student-Built Dust Detector Renamed Venetia, Honoring Girl Who Named Ninth Planet

প্রেস কভারেজ
 The New Horizons spacecraft – Spaceflight Now, January 8, 2006 (from the NASA mission press kit)
 The New Horizons Spacecraft, Glen H. Fountain et al.
 How the mission got its name
 Johns Hopkins Magazine – Mission: Pluto
 New Horizons Set To Launch With Minimum Amount of Plutonium
 NASA's New Horizons mission also a new horizon for INL
NASA's New Horizons spacecraft in the clean room, November 4, 2005

অন্যান্য
 Unofficial "Where is New Horizons Now?"
 CollectSpace article on the trinkets placed aboard New Horizons
 Hi, I am Alan Stern, head of NASA's New Horizons spacecraft on its way to Pluto... "Ask Me Anything" session on Reddit with New Horizons project leader Alan Stern and five others, October 6, 2014.

২০০৬-এ উৎক্ষেপিত স্পেস প্রোব
নিউ হরাইজন্স
নাসা স্পেস প্রোব
স্পেস প্রোব
প্লুটো মিশন
জুপিটার মিশন
বেতার কম্পাঙ্ক প্রসারণ
নাসা মহাকাশ সন্ধানী
অ্যাটলাস রকেট দ্বারা উৎক্ষিপ্ত মহাকাশযান
কামান (অস্ত্র)

কামান এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে।

কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়।

ইতিহাস

কামানের ইতিহাস কয়েক শত বছরের পুরনো। ধারণা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমাণ পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে  প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ।
বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে।

তথ্যসূত্র 

   

অস্ত্র
চীনা উদ্ভাবন
জিনা ডেভিস

ভার্জিনিয়া এলিজাবেথ ডেভিস যিনি সংক্ষেপে জিনা ডেভিস নামে পরিচিত (জন্ম: ২১ জানুয়ারি ১৯৫৬) হলেন একজন মার্কিন চলচ্চিত্র ও টেলিভিশন অভিনেত্রী এবং প্রাক্তন ফ্যাশন মডেল। চলচ্চিত্র ও টেলিভিশনে কাজের জন্য একাডেমি পুরস্কার ও গোল্ডেন গ্লোব পুরস্কারসহ একাধিক পুরস্কার বিজয়ী ডেভিস শক্তিধর নারী চরিত্রে অভিনয় এবং বিনোদন শিল্পে নারীর ভূমিকা নিয়ে কাজ করার জন্য সুপরিচিত।

১৯৭৯ সালে বোস্টন বিশ্ববিদ্যালয় থেকে নাট্যকলায় স্নাতক ডিগ্রি অর্জন করার পর ডেভিস নিউ ইয়র্কের জোলি মডেলিং এজেন্সির সাথে চুক্তিবদ্ধ হন এবং মডেল হিসেবে তার কর্মজীবন শুরু করেন। ১৯৮২ সালে টুটুসি চলচ্চিত্র দিয়ে তার চলচ্চিত্রে অভিষেক ঘটে। তার অভিনীত প্রথম ব্যবসা সফল চলচ্চিত্র হল থ্রিলারধর্মী দ্য ফ্লাই। কল্পনাধর্মী হাস্যরসাত্মক বিটলজুস (১৯৮৮) তাকে আন্তর্জাতিক অঙ্গনে পরিচিত পাইয়ে দেয় এবং দি এক্সিডেন্টাল টুরিস্ট (১৯৮৮) চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার বা অস্কার পুরস্কার লাভ করেন। তিনি পথ চলচ্চিত্র থেলমা অ্যান্ড লুইস (১৯৯১)-এ অভিনয় করে প্রধান অভিনেত্রী হিসেবে তার অবস্থান শক্ত করেন এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি আ লিগ অব দেয়ার ওন (১৯৯২) চলচ্চিত্রে অভিনয় করেন।

ডেভিসের কাটথ্রোট আইল্যান্ড (১৯৯৫) ও দ্য লং কিস গুডনাইট (১৯৯৬) চলচ্চিত্র দুটি বক্স অফিসে ব্যর্থ হলে তিনি দীর্ঘ বিরতি নিয়ে স্টুয়ার্ট লিটল (১৯৯৯-২০০৫) ফ্র্যাঞ্চাইজিতে নাম ভূমিকার মায়ের চরিত্রে কাজের মাধ্যমে পুনরায় চলচ্চিত্রে ফিরে আসেন। এই সময়ে তিনি কমান্ডার ইন চিফ (২০০৫-০৬) টিভি ধারাবাহিকে মার্কিন রাষ্ট্রপতির ভূমিকায় অভিনয় করেন এবং এই কাজের জন্য তিনি সেরা নাট্যধর্মী টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত উল্লেখযোগ্য ছবির মধ্যে রয়েছে অ্যাক্সিডেন্টস হ্যাপেন (২০০৯) ও মার্জোরি প্রাইম (২০১৭)। তিনি গ্রেস অ্যানাটমি (২০১৪-১৫, ২০১৮) টিভি ধারাবাহিকে ডক্টর নিকোল হারমান এবং দি এক্‌জরসিস্ট (২০১৭) ধারাবাহিকের প্রথম মৌসুমে রেগান ম্যাকনেইল/অ্যাঞ্জেলা রেন্স চরিত্রে অভিনয় করেন।

প্রারম্ভিক জীবন
ডেভিস ১৯৫৬ সালের ২১শে জানুয়ারি ম্যাসাচুসেটস অঙ্গরাজ্যের ওয়্যারহামে জন্মগ্রহণ করেন। তার মাতা লুসিল (জন্মনাম কুক; ১৯ জুন ১৯১৯ - ১৫ নভেম্বর ২০০১) সহকারী শিক্ষক এবং পিতা উইলিয়াম এফ. ডেভিস (৭ নভেম্বর ১৯১৩ - ২ এপ্রিল ২০০৯) পুরপ্রকৌশলী ছিলেন। তারা দুজনেই ভার্মন্ট অঙ্গরাজ্যের দুটি ছোট শহরে জন্মগ্রহণ করেছিলেন। ডেভিসের ড্যানফোর্থ ("ড্যান") নামে এক বড় ভাই রয়েছে।

তথ্যসূত্র

বহিঃসংযোগ 

Geena Davis Institute on Gender in Media  
 
 
 

১৯৫৬-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ম্যাসাচুসেট্‌সের অভিনেত্রী
ম্যাসাচুসেট্‌সের নারী মডেল
মার্কিন কণ্ঠাভিনেত্রী
মার্কিন চলচ্চিত্র প্রযোজক
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারীবাদী
নিউ ইংল্যান্ড কলেজের প্রাক্তন শিক্ষার্থী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
মার্কিন নারী চলচ্চিত্র প্রযোজক
দাভিদ দি দোনাতেল্লো বিজয়ী
নারীবাদী শিল্পী
জিন হারশল্ট মানবহিতৈষী পুরস্কার প্রাপক
মার্কিন নারী স্মৃতিকথাকার
২০শ শতাব্দীর মার্কিন মহিলা ক্রীড়াবিদ
জাতির পিতার পরিবার-সদস্যগণের নিরাপত্তা আইন, ২০০৯

জাতির পিতার পরিবার-সদস্যদের নিরাপত্তা আইন-২০০৯ বাংলাদেশের একটি বিশেষ আইন এবং বাংলাদেশে সমালোচিত আইনগুলোর মধ্যে অন্যতম। আইনটি ১৩ অক্টোবর, ২০০৯ তারিখে বাংলাদেশ জাতীয় সংসদে গৃহীত হয়। ২৯ আগস্ট, ২০২৪ তারিখে এই আইনটি বাতিলের সিদ্ধান্ত গ্রহণ করা হয়। অতঃপর ৯ সেপ্টেম্বর, ২০২৪ তারিখে এই আইনটি বাতিল করে অধ্যাদেশ জারি করা হয়।

ইতিহাস 
২০০১ সালে আওয়ামী লীগ নেতৃত্বাধীন তৎকালীন সরকার কর্তৃক এই আইনটি 'জাতির পিতার পরিবারের সদস্যদের নিরাপত্তা বিল-২০০১' নামে সংসদে উপস্থাপিত হয় এবং ২০ জুন ২০০১ খ্রীস্টাব্দের ২৯ নম্বর আইন হিসাবে গৃহীত হয়। পরবর্তীতে বাংলাদেশ জাতীয়তাবাদী দল নেতৃত্বাধীন সরকার অষ্টম সংসদে ২ রা ডিসেম্বর, ২০০১ খ্রীস্টব্দের ৬০ নম্বর আইনের মাধমে তা রহিত করে। ৫ অক্টোবর, ২০০৯ তারিখে উপর্যুক্ত রহিত আইনটি নতুনভাবে প্রণয়নের জন্য সংসদে একটি বিল উত্থাপন করা হয়। ২০০৯-এ আ্ইনটি সংসদে সর্বসম্মতভাবে গৃহীত হলেও এ সময় সংসদে প্রধান বিরোধী দল বিএনপির নেতৃত্বাধীন চারদলীয় জোটের কোনো শরিক দল সংসদে উপস্থিত ছিলো না। পরবর্তী সময়ে ১৫ মে, ২০১৫ তারিখে উক্ত আইন অনুসারে বিশেষ নিরাপত্তা এবং সুবিধাদি প্রদানের গেজেট জারী করা হয়। ২০২১ সালে সংসদে আইন পাস করা হয়। সাবেক প্রধানমন্ত্রী শেখ হাসিনার পদত্যাগের পর এই আইনটি বাতিলের দাবি উঠে, এরপর সরকার এই আইনটি বাতিলের সিদ্ধান্ত নেয় যা ৯ সেপ্টেম্বর, ২০২৪ তারিখে অধ্যাদেশ আকারে জারি হয়।

আইনের উদ্দেশ্য 
বাংলাদেশের জাতির পিতা বঙ্গবন্ধু শেখ মুজিবুর রহমানকে ১৯৭৫ খ্রীস্টাব্দের ১৫ আগস্ট সপরিবারে হত্যা করা হয়। তবে, বিদেশে অবস্থানরত তার দুই কন্যা শেখ হাসিনা ও শেখ রেহানা বেঁচে গিয়েছিলেন। পরবর্তীতে জাতির পিতার পরিবারের জীবিত সদস্যদের একাধিকবার হত্যার চেষ্টা করা হয়েছে। এ জন্য ওই সদস্যদের নিরাপত্তা রক্ষায় রাষ্ট্র কর্তৃক ব্যবস্থা গ্রহণ করার লক্ষ্যে এ আইনটি করা হয়। সংশ্লিষ্ট বিলের সঙ্গে উপস্থাপিত সরকারি বক্তব্যেও এই উদ্দেশ্য বিশদ ব্যাখ্যা করা হয়েছে।

সঙ্গার্থ 

শেখ মুজিবুর রহমান বাংলাদেশের জাতির পিতা হিসাবে রাষ্ট্রীয়ভাবে স্বীকৃত। আইনের ২ ধারায় বলা হয়েছে, "জাতির পিতা" অর্থ স্বাধীনতার ঘোষণাপত্রে উল্লিখিত বাংলাদেশের অবিসংবাদিত নেতা বঙ্গবন্ধু শেখ মুজিবুর রহমান যিনি বাঙালি জাতির স্বাধীনতার রূপকার, বাংলাদেশের স্খপতি এবং সংবিধান (চতুর্থ সংশোধনী) আইন, ১৯৭৫-এর ধারা ৩৪-এর দফা(খ) দ্বারা সাংবিধানিকভাবে জাতির পিতা হিসেবে স্বীকৃত। "পরিবারের সদস্য" অর্থ জাতির পিতার জীবিত দুই কন্যা এবং তাদের সন্তানাদি। ৩ নম্বর ধারায় বলা হয়েছে, আপাতত বলবৎ অন্য কোনো আইনে যা কিছুই থাকুক না কেন, এই আইনের বিধানাবলি কার্যকর হবে।

আইনের বিধান 

এই আইনে শেখ হাসিনা ও শেখ রেহানা এবং তদীয় বংশধর ভিআইপি নিরাপত্তা ও সরকারিভাবে নিরাপদ ও সুরক্ষিত আবাসন এবং প্রয়োজনীয় অন্য সুবিধাদি পাওয়ার কথা বলা হয়েছে। স্পেশাল সিকিউরিটি ফোর্সেস অর্ডিন্যান্স-১৯৮৬ এর আওতায় জাতীয় অতি গুরুত্বপূর্ণ ব্যক্তিবর্গের (ভিআইপি) জন্য যে নিরাপত্তা ব্যবস্থা করা হয়। আইনের ৪ নম্বর ধারায় সরকার জাতির পিতার পরিবার-সদস্যদের আজীবন যেকোন স্থানে সেরকম নিরাপত্তা প্রদান করার কথা বলা হয়েছে। এ নিরাপত্তা প্রদানের ক্ষেত্রে সরকার পরিবার-সদস্যদের মতামতকে প্রাধান্য দেওয়ার কথাও উল্লেখি হয়েছে। একই ধারার উপধারা ৩-এ, সরকার জাতির পিতার পরিবার-সদস্যদের প্রত্যেকের জন্য নিরাপদ ও সুরক্ষিত আবাসনের ব্যবস্থা গ্রহণ এবং সেই বিবেচনায় প্রয়োজনীয় অন্য সুবিধাদি প্রদান করার বিধান রাখা হয়েছে।

তথ্যসূত্র 

বাংলাদেশের আইন
২০০৯-এ বাংলাদেশ
শেখ মুজিবুর রহমান
শাহজাহান মসজিদ

শাহজাহান মসজিদ (, , ) যা থাট্টার জামে মসজিদ  (, ) নামেও পরিচিত, পাকিস্তানের একটি বিখ্যাত মসজিদ। মসজিদটি দক্ষিণ এশিয়ায় টালির কাজের সর্বাধিক বিস্তৃত প্রদর্শন বলে বিবেচিত হয়, এবং এটি জ্যামিতিক ইটের কাজের জন্যও উল্লেখযোগ্য - একটি আলংকারিক উপাদান যা মুঘল যুগের মসজিদগুলির জন্য অস্বাভাবিক ছিল। এটি মধ্যযুগের একটি অনন্য স্থাপত্যিক নিদর্শন। মোগল সম্রাট শাহজাহানের আমলে ১৬৪৭ খ্রিষ্টাব্দে মসজিদটি প্রতিষ্ঠা করা হয়। সুন্দর এ মসজিদ লাল ইট ও নীল টালিতে তৈরি। মসজিদের আয়তন প্রায় ৫১ হাজার ৮৫০ বর্গফুট। কারো কারো মতে, গম্বুজের সংখ্যার দিক দিয়ে শাহজাহান মসজিদ বিশ্বের সবচেয়ে বড় মসজিদ। এতে রয়েছে প্রায় ১০০টি গম্বুজ। 
করাচি থেকে ১০০ কিলোমিটার দূরে থাট্টা শহরে এ মসজিদের অবস্থান মসজিদটি ইউনেস্কোর বিশ্ব ঐতিহ্যে স্থান পেয়েছে। এটি সংরক্ষিত।

পটভূমি 
শাহজাহান তার বাবা সম্রাট জাহাঙ্গীরের বিরুদ্ধে বিদ্রোহ করে থাট্টায় আশ্রয় নিয়েছিলেন। শাহজাহান সিন্ধি জনগণের আতিথেয়তা দেখে মুগ্ধ হন এবং কৃতজ্ঞতার প্রতীক হিসেবে মসজিদ নির্মাণের আদেশ দেন।

ইতিহাস 
মসজিদের ফার্সি শিলালিপি থেকে জানা যায় যে এটি ১৬৪৪ থেকে ১৬৪৭ সালের মধ্যে মুঘল সম্রাট শাহজাহানের শাসনামলে নির্মিত হয়েছিল। সম্রাট আওরঙ্গজেবের শাসনামলে ১৬৫৯ সালে এটির পূর্ব অংশ সংযোজন সম্পন্ন হয়।

মসজিদের মিহরাব প্রাথমিকভাবে মক্কার সাথে ভুলভাবে স্থাপন করা হয়েছিল। সুফি রহস্যবাদী মাখদুম নুহ, যাকে নিকটবর্তী হালা শহরে সমাধিস্থ করা হয়েছে, মসজিদের পরিকল্পনাকারীরা এর প্রান্তিককরণ সংশোধন করার জন্য যোগাযোগ করেছিল বলে জানা গেছে। জনপ্রিয় ঐতিহ্য বলে যে মাখদুম নুহ তখন তার প্রার্থনার শক্তিদ্বারা রাতারাতি ত্রুটিসংশোধন করেন, যার ফলে সাধু হিসাবে তার মর্যাদা নিশ্চিত করেন। ঐতিহাসিক রেকর্ড দেখায় যে মসজিদনির্মাণের এক শতাব্দী পরে মসজিদের মিহরাবটি আসলে পুনর্নির্মাণ করা হয়েছিল।

স্থাপত্য 
শাহজাহান মসজিদের স্থাপত্য শৈলী তুর্কি এবং পারস্য শৈলী দ্বারা ব্যাপকভাবে প্রভাবিত হয়। মসজিদটি ব্যাপক ইটের কাজ এবং নীল টাইলস ব্যবহার দ্বারা চিহ্নিত করা হয়, উভয়ই মধ্য এশিয়া থেকে তিমুরি স্থাপত্য শৈলী দ্বারা সরাসরি প্রভাবিত হয়েছিল

সৌন্দর্য বর্ধন

টাইলস 
টাইলসের অব্যয় ব্যবহার ভারতীয় উপমহাদেশে টালির কাজের সর্বাধিক বিস্তৃত প্রদর্শন হিসাবে বিবেচিত হয়। শাহজাহান যুগের আরেকটি মসজিদ লাহোরের ওয়াজির খান মসজিদের মতো থাটার মসজিদে ফ্রেস্কো ব্যবহার করা হয় না।

মসজিদের টাইলস তৈমুরি শৈলীর সরাসরি প্রভাবের প্রতিনিধিত্ব করে। মসজিদে কোবাল্ট নীল, টার্কোইজ, ম্যাঙ্গানিজ বেগুনী এবং সাদা টাইলস ব্যবহার করা হয়।

মসজিদের গম্বুজ টি স্বর্গের প্রতিনিধিত্ব করার জন্য স্টেলাটেড প্যাটার্নে সাজানো সূক্ষ্ম নীল এবং সাদা টালি-কাজ দিয়ে সজ্জিত। এর দেয়ালে ক্যালিগ্রাফিক টালির কাজ রয়েছে, যা আব্দুল গাফুর এবং আব্দুল শেখ স্বাক্ষর করেছেন।

গ্যালারি

তথ্যসূত্র

আরও দেখুন

বহিঃসংযোগ 

 Video of the Shah Jahan Mosque, Thatta
 Oriental Architecture - Shah Jahan Mosque

মুঘল মসজিদ
পাকিস্তানের মসজিদ
পাকিস্তানের বিশ্ব ঐতিহ্যবাহী স্থান
থাট্টা জেলা
সিন্ধুর মসজিদ
গম্বুজসহ মসজিদ
প্রধান মসজিদ
আলাম

আলাম প্রকৃতপক্ষে কাপড়ে তোলার জন্য বিভিন্ন ফুলের নকশাসম্পন্ন এক বস্ত্রখণ্ডবিশেষ। রাঙামাটিতে চাকমা সম্প্রদায়ের লোকেরা বয়ন কর্মে এটি ব্যবহার করে। রাঙ্গামাটির প্রায় সব চাকমা পরিবারেই বস্ত্র বয়ন পারিবারিক ও জাতিগত ঐতিহ্য। প্রথমে জুমে চাষ করা কার্পাস তুলার সুতা বিভিন্ন গাছগাছড়ার প্রাকৃতিক রঙে রাঙানো হয়। তারপর সেই সুতো দিয়ে তাঁতে বোনা হয় বিভিন্ন নকশার বাহারি বস্ত্র। সেসব বস্ত্রে নানা রকম ফুলের নকশা থাকে। এসব ফুলের নকশার ভিত্তি হলো "আলাম"। আলাম প্রকৃতপক্ষে কাপড়ে তোলার জন্য বিভিন্ন ফুলের ডিজাইনসম্পন্ন একখণ্ড বা টেমপ্লেট। আলামের নকশায় আছে বিভিন্ন ফুল নকশা ও তার রঙের বিন্যাস। চাকমা মেয়েরা সেসব নকশা দেখে দেখে কাপড়ে ফুলের নকশা তোলে। আলামে ফুলেরও বিভিন্ন নাম আছে, যেমন- বেগুনবিচি ফুল, চড়কা আদা ফুল, সামুলেশ ফুল, বিলেইখুজ ফুল, উলুফুল ইত্যাদি। প্রাচীন চাকমা লোকসাহিত্য রাধামন ধনপতির পালাগানেও আলামের উল্লেখ পাওয়া যায়। তবে আলামের নকশা প্রথম কে কবে তৈরি করেছিল তা আজও অজানা। ১৮৮৩ খ্রিষ্টাব্দে কলকাতায় আন্তর্জাতিক প্রদর্শনীতে আলাম নকশা প্রদর্শন করে চাকমা রাণী দয়াময়ী রায় পুরস্কৃত হয়েছিলেন। সমগ্র পাক-ভারতে তখন উল্লেখ করার মতো কাপড় তৈরির কোনো কল ছিল না। একসময় বাংলায় মসলিন রেশম বস্ত্রের পাশাপাশি চাকমাদের আলাম বস্ত্র শিল্পের বিভিন্ন ডিজাইনের নকশার জন্য শ্রেষ্ঠ নিদর্শন হিসেবে বিবেচিত হতো। এখনো এ দেশের বিভিন্ন জাতীয় ও আন্তর্জাতিক বস্ত্রমেলায় আলাম নকশায় তৈরি চাকমা উপজাতীয় পোশাক যথেষ্ট আকর্ষণ সৃষ্টি করে। আলাম থেকে নকশা তুলে পিনন, ধুতি, খাদি, পাগড়ি ইত্যাদি পোশাক বোনা হয়।

তথ্যসূত্র 

 ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১৩৩)।

বস্ত্র
বস্ত্র উপকরণ
জাগ

জাগ দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়। 
এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।

তথ্যসূত্র 

ইফ্‌ফাত আরা, জানার আছে অনেক কিছু, ১৯৯৯, দেশ প্রকাশন, ঢাকা (পৃষ্ঠাঃ ১০৯)।

বাংলাদেশী সংস্কৃতি
মাছ ধরার কৌশল
রেডিও ফুর্তি

রেডিও ফুর্তি বাংলাদেশের একটি এফ এম রেডিও চ্যানেল। ২০০৭ এর ২২ জুলাই থেকে চট্টগ্রামে রেডিও ফুর্তি তার সম্প্রচার শুরু করে। ঢাকার স্টেশনের ১৫০ কিমি পর্যন্ত ট্রান্সমিশন ক্ষমতার আওতায় ঢাকাসহ নারায়ণগঞ্জ, গাজীপুর, মানিকগঞ্জ, মুন্সীগঞ্জ, টাঙ্গাইল, কুমিল্লা, চাঁদপুর, ব্রাহ্মণবাড়িয়া, নরসিংদী, ভৈরব, হবিগঞ্জ এবং আশেপাশের এলাকাসমূহে রেডিও ফুর্তি শোনা যায়। সম্প্রতি ফুর্তি অ্যাপ নামে একটি অ্যান্ড্রয়েড অ্যাপ্লিকেশন বের করা হয়েছে, যার মাধ্যমে ইন্টারনেটের সাহায্যে রেডিও ফুর্তি শোনা যায়।

ইতিহাস 
২০০৬ সালের ১৭ আগস্ট রেডিও ফুর্তি ঢাকার স্টেশনের মধ্য দিয়ে পরীক্ষামূলক সম্প্রচার শুরু করে। তারপর সেই বছরেরই ২১ সেপ্টেম্বর রেডিও ফুর্তি ২৪ ঘণ্টার আনুষ্ঠানিক সম্প্রচার শুরু করে। ২০০৭ এর ১৪ সেপ্টেম্বর রেডিও ফুর্তি ফ্রিকোয়েন্সী পরিবর্তন করে ৮৮.০ এফএম করা হয়। এই ফ্রিকোয়েন্সী পরিবর্তন করা হয় শুধুমাত্র ঢাকা স্টেশনের জন্য। বৃহত্তর চট্টগ্রামের শ্রোতারা আগের মতোই ৯৮.৪ এফএম এ অনুষ্ঠান শুনতে পান।

জনপ্রিয় অনুষ্ঠান 
ভূত এফএম
রেডিও ফুর্তির অন্যতম অনুষ্ঠান ছিল ভূত এফএম। ভূত এফএম ২০১০ সালের ১৩ আগস্ট প্রথম শুরু হয়। আরজে রাসেল এবং আরজে আলী আরমান এই অনুষ্ঠানটি পরিচালনা করতেন। শব্দ পরিচালনায় থাকতেন মাসুম। বাংলাদেশ সময় শুক্রবার রাত ১১.৫৯ মিনিটে ভূত এফএম শুরু হতো আর শেষ হতো রাত ২ টায়। এটির শেষ পর্ব প্রচারিত হয় ২০১৯ সালের ১৩ ডিসেম্বর।

আরও দেখুন 
 বাংলাদেশের বেতার কেন্দ্রের তালিকা
 বাংলাদেশের টেলিযোগাযোগ ব্যবস্থা
 বাংলাদেশ বেতার

তথ্যসূত্র

বহিঃসংযোগ
 

বাংলাদেশের রেডিও স্টেশন
২০০৭-এ প্রতিষ্ঠিত
ঢাকার গণমাধ্যম
বেঙ্গালুরু মেট্রোপলিটান ট্রান্সপোর্ট কর্পোরেশন

বেঙ্গালুরু মেট্রোপলিটান ট্রান্সপোর্ট কর্পোরেশন (বিএমটিসি) একটি সংস্থা যা ভারতে অবস্থিত বেঙ্গালুরু শহরের জনসাধারণের জন্য পরিবহন ব্যবস্থা, অর্থাৎ বাস চলাচলের তদারকি করে। এই সংস্থার লক্ষ্যনীয় বৈশিষ্ট হলো এরা ভারতের প্রথম রাষ্ট্রায়ত্ব সংস্থা যারা জানুয়ারি ২০০৬-এ দুই শহরের মধ্যে ভলভো B7RLE বাস চলাচল ব্যবস্থা শুরু করেন. 2009-এর জুন মাসের প্রথম দিনে কর্ণাটক রাজ্য সরকার এবং বাঙ্গালোরে মেট্রোপলিটান ট্রান্সপোর্ট কর্পোরেশন তাদের প্রথম বার্ষিকী উদ্জাপন করেন গরিব মানুষের জন্য বিশেষ বাস চলাচল ব্যবস্থা অটল সারিগে-র উদ্বোধন করে.এই যোগাযোগ ব্যবস্থা অল্প খরচে অর্থনৈতিকভাবে অনগ্রসর শ্রেনীর মানুষজনকে তার নিকটতম বাস স্টেশনে পৌঁছে দেওয়ার লক্ষে শুরু করা হয়েছে।

তথ্যসূত্র

বহিঃসংযোগ 
 BMTC-র নিজস্ব প্রাতিষ্ঠানিক ওয়েবসাইট 
 BMTC বাস এবং তাদের নির্দিষ্ট গমনপথ খুঁজে বের করার জন্য ওয়েবসাইট এবং মোবাইলের সাহায্যে তথ্য পাওয়া যেতে পারে (6টি অন্য শহরের জন্যও এই ব্যবস্থা রয়েছে)
 আপনার এলাকার কাছাকাছি অবস্থিত BMTC বাস স্টপ খুঁজে বের করা.বাস স্টপ এবং বাস চলাচলের নির্দিষ্ট পথ বাঙ্গালোরের মানচিত্রে চিহ্নিত করা হয়েছে.
 BMTC ভলভো বাস চলাচলের নির্দেশিকা.
 ওয়েবসাইট জানাচ্ছে BMTC-র লাভ 140 কোটি টাকা

বাঙ্গালোরের যোগাযোগ ব্যবস্থা
ভারতের বাস পরিবহন সংস্থা
জনসাধারণের জন্য পরিবহন ব্যবস্থা.
বেঙ্গালুরুর পরিবহন
ভারতের বাস কোম্পানি
ভারতের রাজ্য সড়ক পরিবহন কর্পোরেশন
ভারতের মহানগর পরিবহন সংস্থা
বেঙ্গালুরু ভিত্তিক কোম্পানি
১৯৯৭-এ প্রতিষ্ঠিত সরকারি সংস্থা
ক্যাপ্রি প্যান্ট

ক্যাপ্রি প্যান্ট () যা ক্যাপ্রি নামেই অধিক পরিচিত, এক ধরনের পাজামা যা সাধারণত গরম আবহাওয়ায় পরিধান করা হয়ে থাকে। বিশ্বের কিছু স্থানে এটি "থ্রি-কোয়ার্টার" নামেও পরিচিত। ক্যাপ্রির লম্বা সংস্করণটিকে "হাই-ওয়াটারস" বলে। হাঁটুর নিচের পায়ের গুলির মধ্যভাগে বা ঠিক পায়ের গুলির নিচে এসে এই পাজামাটি শেষ হয়। যদিও এই পাজামাটি মেয়েদের মধ্যেই সবচেয়ে জনপ্রিয়, তবুও অনেক দেশে ছেলেদের মধ্যেও এই পাজামা জনপ্রিয় হয়ে উঠছে; বিশেষ করে ইউরোপ ও লাতিন আমেরিকায়। যেসকল ক্যাপ্রি প্যান্ট ছেলেদের জন্য ডিজাইন করা হয়, তা সাধারণত ম্যানপ্রি প্যান্ট নামে পরিচিত। উত্তর আমেরিকায় ছেলেদের ব্যবহৃত ক্যাপ্রি, গাইপ্রি প্যান্ট নামেও পরিচিত। ম্যানপ্রি একটি পিন্ডারিশব্দ যা “ম্যান” এবং “ক্যাপ্রি” শব্দের দুইটির সমন্বয়ে গঠিত। সাম্প্রতিককালে উত্তর আমেরিকাতেও ছেলেদের ক্যাপ্রি পরার চল শুরু হয়েছে বলে জানা যায়।

বাংলাদেশে শুধুমাত্র মেয়েদের মধ্যে ক্যাপ্রি প্যান্টের চল দেখা যায়। উঠতি বয়সের কিশোরী ও তরুণীদের মধ্যে ক্যাপ্রি প্যান্ট বেশ জনপ্রিয়।

ইতিহাস 

১৯৪৮ সালে ইউরোপীয় ফ্যাশন ডিজাইনার সোঞ্জা ডি লেনার্টকে সর্বপ্রথম ক্যাপ্রি প্যান্টের ডিজাইনার হিসেবে ধরা হয়। ১৯৬০-এর দশকে এটি যুক্তরাষ্ট্রে জনপ্রিয় হয়ে ওঠে। এই জনপ্রিয়তার পেছনে অন্যতম অবদান ছিলো জনপ্রিয় টিভি ধারাবাহিক দ্য ডিক ভ্যান ডাইক শো-এর ম্যারি টেইলর মুর অভিনীত চরিত্র “লরা পেট্রি”'র। ধারাবাহিকটিতে দৌড়ানোর সময় ক্যাপ্রি পরিহিত মুহুর্তটি, এটিকে জনপ্রিয় ফ্যাশনে পরিণত করতে যথেষ্ট ভূমিকা পালন করে, যদিও এটি কিছু মৃদু বিতর্কের সৃষ্টি করেছিলে। ১৯৭০ থেকে ১৯৯০ পর্যন্ত মধ্যবর্তী সময়ে জনপ্রিয়তায় ভাটা পড়ার পর এটিকে আবার জনপ্রিয় করে তোলেন অভিনেত্রী উমা থারম্যান। ১৯৯৪ সালে তার অভিনীত চলচ্চিত্র পাল্প ফিকশন-এ ক্যাপ্রি পরিধান করেন। ২০০০-এর দিকে ক্যাপ্রি আবার একটি তুমুল জনপ্রিয় ফ্যাশনে পরিণত হয়। স্পেনীয় টেনিস খেলোয়াড় রাফায়েল নাদাল ২০০৯-এর আগে তার বেশিরভাগ খেলায় ক্যাপ্রি পরিহিত অবস্থায় মাঠে উপস্থিত হতেন।

তথ্যসূত্র

বহিঃসংযোগ 
 এসডব্লিউ অ্যাবিলডাঙ্গ: দ্য ফিফটিস (ফ্যাশনসোর্সবুক)। পেপারব্যাক ভার্লাগ। ১৮ জুলাই, ২০০৩।
 সোঞ্জা ডে লেনার্ট – দাপ্তরিক ওয়েবসাইট
 ডেস্টিনেশন: ক্যাপ্রি – ক্যাপ্রি প্যান্ট শুধু রিসোর্ট সেট হিসেবেই ব্যবহার্য নয়

ট্রাউজার্স ও শর্টস
১৯৬০-এর দশকের ফ্যাশন
১৯৭০-এর দশকের ফ্যাশন
২০০০-এর দশকের ফ্যাশন
ফ্যাশনের ইতিহাস